burgasdotpro/wikipedia huggingface dataset:
Mobile Launcher Platform

Mobile Launcher Platform alebo MLP (doslova "Pojazdná odpaľovacia plošina") je dvojposchodové zariadenie, ktoré NASA používala na prepravu a odpaľovanie rakiet Saturn V a Saturn IB v rámci programov Apollo, Skylab a Apollo-Sojuz. Donedávna sa používala na prevoz raketoplánu z montážnej haly na odpaľovaciu rampu 39 v Kennedyho vesmírnom centre.
História.
MLP bola vyvinutá ako súčasť systému vertikálnej montáže a prepravy kozmických lodí, ktorý NASA umožňoval prípravu týchto plavidiel v štartovej pozícii, čím odpadla nutnosť zdvíhania alebo prenášania horizontálne zostavovaných rakiet na odpaľovaciu plošinu (metóda, ktorú si zvolili pre svoj vesmírny program Rusi). 
NASA pôvodne postavila tri pojazdné odpaľovacie plošiny, ktoré mali v 60. a 70. rokoch minulého storočia slúžiť na prepravu a odpaľovanie rakiet Saturn V vypúšťaných počas programu Apollo. Každá plošina mala pôvodne jediný výfukový prieduch pre motory Saturnu V, 120-metrovú odpaľovaciu vežu s niekoľkými ramenami, ktorá umožňovala, aby sa na raketu mohli ľahko dostať technici i astronauti. Tesne pred štartom sa ramená od Saturnu odpojili. Pohyb MLP zaisťovalo pásové vozidlo Crawler-Transporter postavené v závode Marion Power Shovel v štáte Ohio. 
Pre Skylab a program Apollo-Sojuz bola použitá menšia raketa Saturn IB, preto musela byť MLP č. 1 upravená, aby z nej mohol Saturn IB štartovať a použiť existujúcu odpaľovaciu vežu a jej ramená.
Ankaragücü

Ankaragücü je turecký futbalový klub so sídlom v Ankare. V súčasnosti hráva v najvyššej tureckej futbalovej lige - Süper Lig. V preklade slovo Ankaragücü znamená "Ankarská sila". Tím vyhral tureckú ligu v roku 1949 a turecký pohár dvakrát v rokoch 1972 a 1981. Slovenskí futbalisti v Ankaragücü:
Róbert Vittek,
Stanislav Šesták,
Marek Sapara a Štefan Senecký.
Národný park Sarek

Národný park Sarek je chránené územie na severe Švédska v Laponsku. Hraničí s národnými parkmi Stora Sjöfallet a Padjelanta. Patrí medzi najstaršie národné parky v Európe.
V parku sa nachádza veľké množstvo vrcholov nad hranicou , medzi ktorými sa nachádza aj druhý najvyšší vrchol vo Švédsku Sarektjåkkå (). Okrem početných vrcholov sa v parku nachádza viac ako 100 ľadovcov. Stredom územia je údolie Rapadalen s riekou Rapaätno.
Flóra.
V náročných podmienkach parku rastie málo druhov rastlín. Nad hranicou lesa sa najčastejšie vyskytujú:
V zalesnených oblastiach sa nachádzajú:
Pyelonefritída

Pyelonefritída (lat. "pyelonephritis") alebo zápal obličkovej panvičky a obličky је druh tubulointersticiálnej nefritídy, ktorý vyvoláva bakteriálna infekcia.
SPP – distribúcia

SPP - distribúcia, a.s. je 100 % dcérska spoločnosť spoločnosti SPP - Infrastructure, a. s. Hlavným predmetom činnosti spoločnosti je distribúcia zemného plynu na území Slovenska a správa plynárenskej distribučnej siete na Slovensku. Formálne vznikla registráciou spoločnosti 10.12.2004, svoju činnosť začala vykonávať 1. júla 2006 po prevedení divízie distribúcie SPP a aktív spojených s distribučnou sieťou do tejto spoločnosti. Hlavnou činnosťou spoločnosti SPP - distribúcia je predaj distribučných kapacít, rozvojové aktivity, prevádzka a výkon údržby plynárenskej distribučnej siete, prostredníctvom ktorej sa distribuuje približne 98 % z celkového distribuovaného objemu zemného plynu na Slovensku do viac ako 1,5 milióna odberných miest. 
Poslaním spoločnosti SPP - distribúcia ako vlastníka a prevádzkovateľa distribučnej siete je technicky bezpečná, dodávateľsky spoľahlivá a súčasne ekonomicky efektívna distribúcia zemného plynu. Stredobodom záujmu spoločnosti SPP - distribúcia je prehlbovanie know-how v oblasti distribúcie zemného plynu a rozvíjanie distribučných aktív. Prostredníctvom dôslednej starostlivosti o plynárenskú distribučnú sieť zaisťujeme distribúciu zemného plynu ako jedného z najekologickejších a  najkomfortnejších druhov energie.
Prostredníctvom Slovenského plynárenského dispečingu spoľahlivo zastrešujeme komplexnú nepretržitú 24 hodinovú dispečerskú činnosť. Sme garantom bezpečnosti dodávok pre domácnosti a zaisťujeme vyvažovanie siete. Prístup k zemnému plynu má viac ako 94 % obyvateľstva Slovenska.
SPP - distribúcia kladie dôraz na kvalitu služieb poskytovaných 22 dodávateľom a odberateľom do viac ako 1,5 milióna odberných miest. Prostredníctvom takmer 33 tisíc kilometrov siete spoločnosť v roku 2012 distribuovala celkovo 5,03 mld. m3 zemného plynu. V snahe vyjsť v ústrety našim obchodným partnerom, uplatňujeme dynamický, adresný a na spokojnosť klienta zameraný prístup. Ako vlastník a prevádzkovateľ plynárenskej distribučnej siete, v zmysle pravidiel trhu, transparentným a nediskriminačným spôsobom aktívne podporujeme a prispievame k fungujúcemu otvorenému trhovému prostrediu, o čom preukázateľne svedčí nárast počtu našich klientov.
V záujme zachovania energetickej bezpečnosti Slovenskej republiky a bezpečnosti distribučnej siete na našich pracoviskách vkladáme značné úsilie do dôsledného plnenia legislatívnych požiadaviek, ako aj do výkonu prevádzkových činností, dôkladnej prevencie pred výskytom úrazov a účinných opatrení na ich elimináciu.
Plynárenská distribučná sieť.
SPP - distribúcia, a. s. je vlastníkom plynárenskej distribučnej siete. Celková dĺžka siete je viac ako 32 000 kilometrov. K sieti je pripojených viac ako 70 % obcí, čím je zemný plyn dostupný 94 % obyvateľstva Slovenska. Toto robí Slovensko jednu z najviac plynofikovaných krajín v Európe. Súčasťou spoločnosti SPP - distribúcia je Slovenský plynárenský dispečing, ktorého úlohou je zabezpečiť stabilitu distribučnej siete a v zmysle platnej legislatívy vyhlasuje pre odberateľov zemného plynu odberové stupne a vykurovacie stupne.
Nefróza

Nefróza (lat. "nephrosis") môže byť:
Malomocenstvo

Malomocenstvo alebo lepra alebo Hansenova choroba je infekčná choroba, ktorú vyvoláva "Mycobacterium leprae" - baktéria príbuzná pôvodcovi tuberkulózy. Baktérie spôsobujú chronickú infekciu. Napadajú periférne nervy, horné dýchacie cesty a chladnejšie oblasti tela, hlavne kožu a sliznice.
Maximilián Kolbe

Svätý Maximilián Kolbe (, občianskym menom Rajmund Kolbe;* 7. január 1894, Zduńska Wola – † 14. august 1941, koncentračný tábor Auschwitz-Birkenau) bol poľský rímskokatolícky kňaz, františkán-minorita.
V roku 1941 bol zatknutý a uväznený gestapom. Skončil v koncentračnom tábore Auschwitz-Birkenau, kde aj zomrel v hladovej komore, keď ponúkol svoj život za život otca rodiny Franciszeka Gajowniczeka, jedného z desiatich väzňov, ktorí boli odsúdení k smrti hladom za to, že predtým z tábora utiekol iný väzeň.
Kanonizoval ho pápež Ján Pavol II. v roku 1982.
Fugas

Fugas (franc. "fougasse", z lat. "focus" oheň) je druh obvykle improvizovanej alebo provizórnej ženijnej munície. Svojím určením a použitím sa radí medzi ženijné míny. Sú vyrábané spravidla v poľných podmienkach vojenskými jednotkami z práve dostupných materiálov – delostreleckých granátov, leteckých bômb, rôznych mín a ženijného náloživa. Existujú aj fugasy vyrábané priemyslovo. Fugas môže byť výbušný alebo zápalný.
V súčasnosti pojem výbušný "fugas" obvykle splýva s pojmom improvizované výbušné zariadenie, s tým rozdielom, že kým fugas je vyrábaný regulárnymi vojenskými jednotkami, improvizované výbušné zariadenie je vyrábané obvykle neregulérnymi jednotkami hnutia odporu alebo teroristami.
Zápalné fugasy sú obvykle tvorené nádobou s horľavinou a menšou náložou výbušnín určenou na rozhodenie a zapálenie horľaviny. 
V období pred druhou svetovou vojnou boli v ZSSR na posilnenie obrany stálych a poľných opevnení používané aj priemyselne vyrábané "ohňometné" či "plameňometné" zápalné fugasy, ktoré boli tvorené nádobou s horľavinou, smerovým vývodom a pyrotechnickou výmetnou náplňou iniciovanou mínovou rozbuškou alebo riadené diaľkovo, elektrickou iskrou. Bol to vlastne jednoduchý plameňomet na jedno použitie.
V období po druhej svetovej vojne sa používali napalmové míny, ktoré je možné tiež zaradiť k priemyslovo vyrábaným zápalným fugasom.
V dávnejšej minulosti bol výraz „fugas“ používaný aj pre označenie podzemných náloží, používaných pri obliehaní opevnených miest a pevností na ničenie hradieb. V tomto význame splýva s pojmom „mína“.
Grigorij Alexandrovič Margulis

Grigorij Alexandrovič Margulis (; * 24. február 1946, Moskva, Rusko, vtedy Ruská SSR, ZSSR) je ruský matematik. Je známy predovšetkým vďaka práci v oblasti Lieových grúp a ako priekopník využitia metód ergodickej teórie v diofantickej aproximácii. Zaoberal sa tiež teóriou grafov. Je nositeľom Fieldsovej medaily (1978) a Wolfovej ceny za matematiku (2005).
Šmajda (priezvisko)

Šmajda je slovenské priezvisko. Najčastejšie je na východnom Slovensku, najviac vo Svidníku, Bukovciach (okres Stropkov) a Stropkove.
Známi nositelia.
Pozri v článku Šmajda.
Ženy a deti prvé

„Ženy a deti prvé“ alebo „Najprv ženy a deti“ je pravidlo, ktoré znamená, že životy žien a detí sa zachraňujú ako prvé, ak je život skupiny ľudí v ohrození. Tento výrok je najviac spojený s potopením Titanicu v roku 1912.
História.
Hoci toto pravidlo nikdy nebolo súčasťou medzinárodného námorného práva, bolo spopularizované jeho použitím na parníku Titanic, kedy v dôsledku tejto praxe prežilo 74 % žien a 52 % detí ale len 20 % mužov.
Bohužiaľ, niektorí dôstojníci na Titanicu tento pokyn nesprávne pochopili a zabránili mužom v nalodení do záchranných člnov. Predpokladalo sa totiž, že ženy a deti, ktoré sa nalodia ako prvé zaberú všetok zostávajúci voľný priestor, čo nebola pravda a v záchranných člnoch ostalo veľa voľného miesta.
Internetová banka

Internetová banka je banka, ktorá poskytuje služby retailového bankovníctva bez vlastnej siete pobočiek. Podlieha však rovnakým formám bankového dozoru centrálnej banky ako ostatné pobočkové banky. Takáto banka sa niekedy nazýva aj virtuálna banka a forma bankovníctva sa označuje ako internetové bankovníctvo, elektronické bankovníctvo, direct banking alebo priame bankovníctvo.
Z organizačného hľadiska možno internetovú banku charakterizovať ako finančný ústav, ktorý všetky svoje systémové aktivity na odbyt bankových služieb realizuje prostredníctvom priamych komunikačných kanálov. Bežnou formou priameho bankovníctva bol v minulosti poštový styk, v novších časoch je to najmä internet. Vďaka technickému pokroku majú aj mnohé nebankové inštitúcie špecializované oblasti predaja, ktoré pracujú ako internetová banka.
Internetová banka nemá zvyčajne žiadne „kamenné“ pobočky, v ojedinelých prípadoch dokonca ani žiadne sídlo spoločnosti. Vďaka malému počtu zamestnancov a nízkym prevádzkovým nákladom môže svojim klientom ponúknuť rôzne benefity (napr. bezplatné vedenie účtu) a vyššie úročenie finančných prostriedkov na sporivých účtoch. Klienti majú prístup ku svojim účtom výlučne prostredníctvom internetu, niekde aj pomocou mobilného telefónu, bankomatu alebo telefonického operátora. Mnohé internetové banky ponúkajú svojim klientom bezplatne debetnú i kreditnú kartu. Správa účtu sa vykonáva cez internet, telefonicky alebo cez sieť bankomatov.
Dejiny.
Za prvú internetovú banku je považovaná "Security First Network Bank", ktorá vznikla 18. 10. 1995 v Pineville, Kentucky, USA. Za najväčšiu internetovú banku vo svete sa v súčasnosti považuje britská "First Direct".
Slovensko.
Prvá internetová banka na Slovensku pod názvom "Eliot" vznikla 5.6.2000 ako dcérska spoločnosť Tatra banky, a.s. Banka ukončila svoju činnosť 1. 9. 2005.
K 15. 5. 2011 pôsobili na Slovensku tri internetové banky a dve banky ponúkali vkladový produkt (ING Konto a Sporiaci účet AXA Banky), ktorého spravovanie má znaky vedenia účtu v internetovej banke. Podľa týždenníka Trend mali internetové banky ku koncu roka 2010 spolu približne 238 000 klientov (mBank 128 000 a ING Konto približne 110 000).
1. 9. 2010 začala na Slovensku svoju činnosť pobočka českej banky Fio banka, a.s., ktorá okrem bankových služieb poskytuje aj investičné služby. 1. 12. 2010 začala na Slovensku svoju činnosť pobočka rakúskej banky Zuno Bank AG, ktorá poskytuje služby klasickej internetovej banky. 5.4. 2011 sa otvorením sporiaceho účtu medzi internetové banky zaradila aj AXA Bank (dcérska spoločnosť francúzskej poisťovacej skupiny AXA.
Internetové banky sú zväčša dcérske spoločnosti finančných koncernov. Na Slovensku:
Iné krajiny.
Internetové bankovníctvo prežíva v súčasnosti veľký rozmach.
V Nemecku jestvujú tieto internetové banky:
V Rakúsku pôsobia tieto internetové banky:
Produkty.
Internetové banky ponúkajú tieto služby:
Norman Rockwell

Norman Rockwell (* 3. február 1894, New York, New York, USA – † 8. november 1978, Stockbridge, Massachusetts) bol americký maliar a ilustrátor.
Jeho diela sa tešia veľkej popularite najmä v USA, kde sa preslávil tvorbou titulných ilustrácií z každodenného života, ktoré maľoval pre magazín The Saturday Evening Post viac ako 40 rokov. Medzi jeho najznámejšie práce patrí séria "Willie Gillis", "Rosie the Riveter", "Saying Grace" (1951) a séria "The Four Freedoms".
Bambucký olej

Bambucký olej () je olej, ktorý sa získava z jadier orechov stromu maslovníka afrického ("Butyrospermum parkii"). Obsahuje vysoký podiel vzácnych rastlinných sterolov, nenasýtených mastných kyselín, kyselinu škoricovú, liečivé vosky a vitamíny. Používa sa v kozmetike na hydratáciu a ochranu vlasov a pokožky.
Tres Vírgenes

Tres Vírgenes je v súčasnosti neaktívny vulkanický komplex, nachádzajúcich sa na polostrove Kalifornia, v štáte Baja California Sur. Komplex je tvorený troma stratovulkánmi "El Viejo", "El Azufre" a "La Vígren". Najmladší z tejto série je stratovulkán La Vígren, andezitový stratovulkán, pokrytý početnými dacitovými lávovými dómami a prúdmi. Vek jeho poslednej erupcie sa odhaduje na niekoľko tisíc rokov. Na severnom okraji komplexu, neďaleko okrajov kaldery El Aguajito sa nachádza elektráreň, využívajúca geotermálnu energiu oblasti.
Isla Tortuga

Isla Tortuga je ostrov vulkanického pôvodu, nachádazjúci sa v Kalifornskom zálive, asi východne od pobrežia Kalifornského polostrova. široký a približne vysoký ostrov je vlastne vrchol štítovej sopky, ktorá je ukončená kalderou s priemerom . V kaldere sa nachádza asi hrubá vrstva morskej soli, ktorá sa tam postupne usadzovala. Vek poslednej erupcie nie je známy, jediným prejavom vulkanickej minulosti ostrova sú aktívne fumaroly.
Tetra kráľovská

Tetra kráľovská (lat. "Inpaichthys kerri") je druh ryby z čeľade charaxovité ("Characidae").
Pôvod.
Pochádza z Južnej Ameriky (južné povodie Amazonky v Brazílii).
Abrahám (priezvisko)

Abrahám (prechýlene: Abrahámová) je slovenské a české priezvisko, ktoré vzniklo z mena starozákonného patriarchu Abraháma.
Na Slovensku je podľa údaja z roku 1995 najčastejšie vo Zvolene (48 nositeľov), v Nových Zámkoch (43), v Môlči (34), vo Vyhniach (28) a v Banskej Bystrici (25).
Tetra cisárska

Tetra cisárska ("Nematobrycon palmeri") je druh ryby z čeľade charaxovité ("Characidae").
Pôvod.
Pochádza z Južnej Ameriky (Kolumbia).
Punta Púlpito

Punta Púlpito je obsidiánový lávový dóm, nachádzajúci sa na Kalifornskom polostrove v mexickom štáte Baja California Sur. Dóm je starý približne pol milióna rokov, v jeho okolí sa nachádzajú početné termálne pramene a fumaroly.
Adam (priezvisko)

Adam je priezvisko odvodené od mužského mena Adam. Na Slovensku je najčastejšie je v Michalovciach, Hronských Kľačanoch (okres Levice), Prešove a v obci Vechec (okres Vranov nad Topľou).
Známi nositelia.
Pozri v článku Adam.
Mečíř (priezvisko)

Mečíř je české priezvisko s významom mečiar (výrobca mečov). Najrozšírenejšie je v meste Jilemnice (okres Semily), na Slovensku je zriedkavé, najčastejšie je v Senici a v Tatranskej Kotline.
Známi nositelia.
Pozri v článku Mečíř.
Karul (priezvisko)

Karul je slovenské priezvisko. Je zriedkavé, s najväčším výskytom v mestách Žiar nad Hronom a Hliník nad Hronom.
Známi nositelia.
Pozri v článku Karul.
Tetra priesvitná

Tetra priesvitná (lat. "Pristella maxillaris") je druh ryby z čeľade charaxovité ("Characidae").
Pôvod.
Pochádza z Južnej Ameriky (Venezuela, Guyana, severná Brazília).
Tetra skvostná

Tetra skvostná ("Hyphessobrycon bentosi") je druh ryby z čeľade charaxovité ("Characidae").
Pôvod.
Pochádza z Južnej Ameriky (Amazonská kotlina v Brazílii, ďalej Guyana a Surinam).
Claude Dornier

Claude Honoré Desiré Dornier (* 14. máj 1884, Kempten, Nemecko – † 5. december 1969, Zug, Švajčiarsko) bol nemecký letecký konštruktér, zakladateľ firmy Dornier Flugzeugwerke.
Životopis.
Narodil sa v rodine Francúza (ktorý dovážal do Nemecka víno) a jeho nemeckej manželky v Bavorsku. Tu aj vyrastal a získal základné vzdelanie. Od mladosti sa zaujímal o vedu a techniku, v roku 1907 úspešne ukončil štúdium na Technickej univerzite v Mníchove.
Mladý inžinier sa najprv zaoberal výpočtami pevnosti materiálov v strojárskej firme "Nagel" v Karlsruhe. 2. novembra 1910 nastúpil dvadsaťšesťročný Dornier do firmy Luftschiffbau Zeppelin vo Friedrichshafene pri Bodamskom jazere, kde jeho schopnosti čoskoro rozpoznal sám Ferdinand von Zeppelin. Dorniera ustanovil za svojho poradcu, a nadaný konštruktér začal s vlastným výskumom a návrhmi vylepšení dielov z ľahkých zliatin a neskôr aj s návrhmi lietadiel a hydroplánov.
V roku 1914 Dornier opustil so skupinkou konštruktérov a kresličov z oddelenia „Do“ továreň grófa Zeppelina a v friedrichshafenskej časti Seemoos postavil vlastnú priestornú drevenú halu a konštrukčnú kanceláriu. Onedlho po úplnom osamostatnení od Zeppelinovho koncernu gróf Zeppelin vo veku 79 rokov zomrel.
Po vojne sa kvôli zákazu stavby lietadiel, zakotveného v podmienkach zmluvy z Versailles presunul do Talianska a od roku 1921 tam začal s výrobou lietadiel. V Taliansku vznikol slávny hydroplán Wal. 
Medzi rokmi 1922 až 1930 firma vyrábala hydroplány, ako napríklad obrí Dornier Do X. Po prevzatí moci nacistami sa firma okrem výroby civilných strojov pre spoločnosť Lufthansa zaoberala vývojom a výrobou lietadiel pre Luftwaffe a tak tu vznikol úspešný bombardér Do 17, následník Do 217. Počas vojny spoločnosť pracovala na veľmi rýchlom stíhacom lietadle Do 335, to sa však svojho nasadenia v boji nedočkalo.
Po druhej svetovej vojne sa Dornier presunul do Zugu vo Švajčiarsku a v Španielsku vyrábal lietadlo STOL Do 25. V roku 1956 bola výroba v Mníchove-Neuaubingu a Oberpfaffenhofene opäť obnovená. Firma Dornier v sedemdesiatych rokoch spoločne s francúzskou firmou Dassault-Breguet vyvíjala a vyrábala lietadlo Alpha Jet, ktoré sa neskôr stalo štandardným cvičným lietadlom NATO. 
V roku 1934 získal čestné občianstvo mesta Friedrichshafen.
Azúrové pobrežie

Azúrové pobrežie alebo Francúzska riviéra (po francúzsky: "Côte d'Azur", po okcitánsky: "Còsta Azzura") je neformálne označenie stredomorského pobrežia vo Francúzsku a Monaku, a to od talianskych hraníc až po Cassis, resp. podľa iných zdrojov len po Toulon, Hyères, Saint-Tropez, či po Cannes. Na východe nadväzuje na Taliansku riviéru. 
Je to oblasť s početnými letoviskami a plážami. Významné mestá sú Menton, Monako, Nice, Antibes, Cannes, Fréjus a Saint-Tropez.
Riviéra

Riviéra môže byť:
Comondú-La Purísima

Comondú-La Purísima je v súčasnosti neaktívne vulkanické pole, pozostávajúce z niekoľkých troskových kužeľov bazaltového a andezitového zloženia, nachádzajúce sa v južnej časti Kalifornského poslostrova. Jednotlivé vulkanické centrá sú zoradené pozdĺž severozápadného zlomového systému, jeho vznik sa datuje na miocén. Posledné prejavy vulkanickej aktivity majú len niekoľko tisíc rokov.
Volcán Bárcena

Volcán Bárcena, alebo len Bárcena je menší troskový kužeľ na južnom okraji ostrova San Benedicto v Pacifiku, ktorý vznikol počas série erupcií v rokoch 1952/53. Je to najmladšia vulkanická štruktúra na ostrove. Erupcia sa začala v auguste 1952 mohutnou explóziou, pri ktorej bolo vyvrhnutých asi láv a tefry a pyroklastík. Erupcia sa skončila 24. februára 1953.
Isla Socorro

Isla Socorro je ostrov vulkanického pôvodu pod správou Mexika, nachádzajúci sa v Tichom oceáne, asi južne od pobrežia Kalifornského polostrova. Rozmery ostrova sú 16,5 × , navyšší bod je "Cerro Evermann" ( nad hladinou mora). Na ostrove sa nachádza námorná základňa s počtom obyvateľov 250.
Geologický vývoj.
Ostrov predstavuje vrchol masívneho štítového vulkánu, ktorý je ukončený silne rozrušenou pleistocénnou kalderou s rozmermi 4,5 × . Ryolitové lávové dómy, pochádzajúce z postkalderového štádia aktivity, sa nachádzajú na juhovýchodnom, južnom a severnom svahu vulkánu. Posledný prejav sopečnej činnosti sú menšie podmorské erupcie neďaleko západného pobrežia ostrova z rokov 1993/94.
Tetra medená

Tetra medená (lat. "Hasemania nana") je druh ryby z čeľade charaxovité ("Characidae").
Pôvod.
Pochádza z Južnej Ameriky (juhovýchodná Brazília).
Tetra paraguajská

Tetra paraguajská (lat. "Moenkhausia sanctaefilomenae") je druh ryby z čeľade charaxovité ("Characidae").
Pôvod.
Pochádza z Južnej Ameriky (južná Brazília, Paraguaj).
Čo sa to tu deje

Čo sa to tu deje! je druhý štúdiový album slovenskej speváčky Martiny Schindlerovej. Na albume spolupracovala s textárom Petrom Kollárom a Oskarom Rózsom. Album bol vydaný v máji 2008.
Rad červenej hviezdy

Rad červenej hviezdy () bolo sovietske vyznamenanie, ktoré sa udeľovalo od 6. apríla 1930 príslušníkom Červenej armády a Sovietskeho námorníctva za výnimočné služby pri obrane Sovietskeho zväzu v čase vojny i v čase mieru. Mohli ním byť vyznamenaní nielen jednotlivci, ale aj celé vojenské jednotky, lode a organizácie.
Rad pozostával z emailovanej červenej päťramennej hviezdy, v strede s bielym kovovým vyobrazením vojaka nesúceho pušku. Pod vojakom je nápis „CCCP“ (ZSSR) a okolo sa vinie motto: „Proletári všetkých krajín, spojte sa!“ Na spodnej časti je kosák a kladivo.
Rad sa nosil na pravej strane uniformy bez príslušnej tmavočervenej stuhy so strieborným pásikom v strede. Tá sa mohla nosiť namiesto samotného Radu pri menej slávnostných príležitostiach.
Ako prvý bol radom vyznamenaný neskorší maršal ZSSR V. K. Bľucher. Rad červenej hviezdy bol jedným z najviac udeľovaných vojenských vyznamenaní udeľovaných počas sovietsko-nemeckej vojny. Udeľoval sa aj ako vyznamenanie za dlhodobú službu.
Patríme k sebe

Patríme k sebe je debutový štúdiový album Martiny Šindlerovej, ktorý vznikol v spolupráci s producentom Stanom Šimorom. Šimor spolupracoval napríklad aj s Helenou Vondráčkovou, či s českou skupinou Lunetic. 
Album bol nahrávaný v lete v roku 2005 v hudobných štúdiách v Bruseli, v Antverpách a v Černošiciach. Sú na ňom nahrávky dvanástich skladieb, štyroch remixov piesne „Si môj, či nie si“ a dve cover verzie hitov: „Je T'aime“ (Lary Fabian) a „My Way“ (Frank Sinatra).
Zoznam piesní Zory Kolínskej

Toto je zoznam piesní speváčky herečky a podnikateľky Zory Kolínskej.
Zoznam.
poz. - pieseň - (autor textu piesne / autor textu piesne)
(h:/t:) - doteraz nezistený autor hudby alebo textu
(s.t.) - slovenský text
Rad červenej zástavy

Rad červenej zástavy () bolo vyznamenanie, ktoré vzniklo 16. septembra 1918 počas Občianskej vojny. Neskôr ho sovietska vláda ustanovila za rad v celom Sovietskom zväze 1. augusta 1924. Počas Ruskej občianskej vojny existovali viaceré podobné rady, ktoré udeľovali vlády niektorých sovietskych republík.
Pred zavedením Radu Lenina bol Rad červenej zástavy najvyšším (a prakticky jediným) vojenským vyznamenaním ZSSR. Bol udeľovaný za významné hrdinské činy pri priamom ohrození života, niekedy preto tiež nazývaný Rad bojovej červenej zástavy.
Prvým vyznamenaným týmto radom bol neskorší maršal Vasilij Bľucher. Počas druhej svetovej vojny bol udelený 238 000-krát. Najviackrát vyznamenaný bol maršal letectva a bojový pilot I. I. Pstygo. 
Vzhľad.
Rad červenej zástavy pozostával z bieleho glazovaného odznaku so zlatým vyobrazením kosáku a kladiva, ktorý bol obklopený dvoma klasmi na červenej hviezde, všetko na pozadí skríženého kladiva, pluhu, fakle a červenej zástavy nesúcej motto „Proletári sveta, spojte sa!“. Celý odznak bol ešte obklopený dvoma klasmi pšenice, dole s nápisom „ZSSR“. Stuha radu je červená, v strede so širokým bielym pásom a dvoma úzkymi bielymi pásmi na okrajoch.
Tetra krivopruhá

Tetra krivopruhá (lat. "Thayeria boehlkei") je druh ryby z čeľade charaxovité ("Characidae").
Pôvod.
Pochádza z Južnej Ameriky (severovýchod Peru).
Uhri

Uhri môžu byť:
Uhor

Uhor môže byť:
Rad Materská sláva

Rad Materská sláva () bol zvláštnym sovietskym vyznamenaním, ktoré sa udeľovalo od 8. júla 1944 matkám, ktoré vychovávali 7, 8, alebo 9 detí.
Externé odkazy.
Sovietske rady
Posledný Mohykán (film z roku 1992)

Posledný Mohykán je americký historický film z roku 1992 natočený režisérom Michaelom Mannom, ktorého dej sa odohráva v roku 1757 počas francúzskej a indiánskej vojny. 
Film bol natočený podľa knihy Jamesa Fenimora Coopera "Posledný Mohykán", ktorá zachytáva príbeh bieleho lovca Daniela Day-Lewisa (prezývaného "Sokolie oko") a jeho indiánskych priateľov z rodu Mohykánov Čingačgúka a jeho syna Unkasa v dobe bojov Francúzov a Angličanov o nové územia v Severnej Amerike.
Mokroš (priezvisko)

 Mokroš je české a slovenské priezvisko. Na Slovensku je najčastejšie v meste Žiar nad Hronom. Častejšie je v Česku, najviac v mestách Ostrava, Frýdek-Místek a Havířov.
Známi nositelia.
Pozri v článku Mokroš.
Lepšík (priezvisko)

 Lepšík je české a slovenské priezvisko. V Česku je najčastejšie v Prahe. Na Slovensku je zriedkavé, vyskytuje sa najmä v okresoch Žiar nad Hronom a Pezinok.
Známi nositelia.
Pozri v článku Lepšík.
Kostrec (priezvisko)

 Kostrec je slovenské priezvisko. Je zriedkavé, najčastejšie je Banskej Bystrici, najmä jej metskej časti Sásová.
Známi nositelia.
Pozri v článku Kostrec.
Jantošovič (priezvisko)

Jantošovič je slovenské priezvisko. Najrozšírenejšie je v okrese Trenčín, najviac v Soblahove a v Trenčíne.
Známi nositelia.
Pozri v článku Jantošovič.
Keníž (priezvisko)

Keníž je slovenské priezvisko. Je zriedkavé, najviac sa vyskytuje v Trenčíne, Bratislave a Žiari nad Hronom.
Známi nositelia.
Pozri v článku Keníž.
Turčok (priezvisko)

 Turčok je slovenské priezvisko. Je rozšírené predovšetkým na východnom a strednom Slovensku (najmä v okresoch Levice, Prešov, Ružomberok a Žiar nad Hronom).
Finka (priezvisko)

Finka je slovenské priezvisko. Najčastejšie je v okrese Žiar nad Hronom (najviac v obci Prestavlky).
Známi nositelia.
Pozri v článku Finka.
Kubíková

Kubíková môže byť
Valušková

Valušková je ženský variant priezvisk Valuška alebo Valušek, napr.:
Senko (priezvisko)

Senko je slovenské priezvisko. Vyskytuje sa predovšetkým na východnom a strednom Slovensku, najviac v Lúčkach (okres Ružomberok), Sečovskej Polianke (okres Vranov nad Topľou), Starej Ľubovni a v Revúcej.
Známi nositelia.
Pozri v článku Senko.
Jonata (priezvisko)

 Jonata je slovenské priezvisko. Je zriedkavé, najviac sa vyskytuje v Bratislave.
Známi nositelia.
Pozri v článku Jonata.
Artur Fischer

Artur Fischer (* 31. december 1919, Tumlingen, Nemecko† 27. január 2016, tamže) bol nemecký vynálezca, podnikateľ a zakladateľ firmy "Artur Fischer GmbH &amp; Co.KG".
Životopis.
Narodil sa ako najstarší syn v rodine krajčíra. Vyučil sa za stavebného zámočníka. V roku 1948 založil malú dielňu "Artur Fischer GmbH &amp; Co. KG" známu aj dnes ako "Fischerwerke". Bol držiteľom 1 080 patentov a 5 867 chránených vzorov (stav k 31. decembru 2003, firma "Fischerwerke" má registrovaných viac než 8 700 patentov). Thomas Alva Edison, ktorého by Artur Fischer rád prekonal, má na svojom „konte“ 1 093 patentov.
K najznámejším vynálezom Artura Fischera patrí "Fischer S" nylonová príchytka z roku 1958, stavebnica "fischertechnik" (1965 obdoba Lega, ale viac technicky zameraná).
V roku 2001 dosiahli pobočky Fischer Group po celom svete obrat 400 miliónov eur, väčšinou vďaka produkcii kotvenia a upevňovacej techniky. Spoločnosť, ktorú vedie od roku 1980 syn "Klaus Fischer", produkovala v roku 2004 len v jedinom závode vo Waldachtale sedem miliónov príchytiek každý deň.
V roku 1990 bolo Arturovi Fischerovi udelené významné nemecké vyznamenanie Werner-von-Siemens-Ring.
Durango (sopka)

Durango je v súčasnosti neaktívne vulkanické pole, rozprestierajúce sa na ploche cez neďaleko východného okraja pohoria Sierra Madre Occidental v rovnomennom štáte v Mexiku. Pole je tvorené viac ako stovkou štvrtohorných troskových kužeľov a maarov prevažne bazanitového zloženia. Maarový komplex "La Brena" a "La Jaguey" sú najmladšie členy poľa. Na viacerých miestach poľa sú známe výskyty xenolitov.
Durango

Durango môže byť:
Sangangüey

Sangangüey je v súčasnosti neaktívny stratovulkán, nachádzajúci sa v Mexiku v štáte Nayarit, asi 50 km východne od pobrežia Pacifiku. Masív vulkánu je značne erodovaný, jeho svahy sú posiate početnými troskovými kužeľmi a parazitickými krátermi. Vek andezitovo dacitovej sopky sa odhaduje na pleistocén, posledná aktivita sa odhaduje na necelých tisíc rokov (podľa ústnych podaní miestnych indiánov).
Pauko (priezvisko)

Pauko je slovenské priezvisko. Najčastejšie je v obciach Klenovec (okres Rimavská Sobota) a Lazisko (okres Liptovský Mikuláš).
Známi nositelia.
Pozri v článku Pauko.
Šouc

 Šouc je slovenské priezvisko. Je rozšírené predovšetkým na strednom Slovensku (najmä v okresoch Detva, Krupina, Zvolen a Žiar nad Hronom).
Kuriatka

Kuriatka môžu byť:
Ceboruco

Ceboruco je v súčasnosti neaktívny stratovulkán, nachádzajúci sa v Mexiku v štáte Nayarit. Je to jediný aktívny vulkán na severozápadnom okraji mexického vulkanického pásma. Vrchol sopky je ukončený dvoma sústredenými kalderami. Väčšia, štvorkilometrová kaldera vznikla mohutnou erupciou približne pred 1 000 rokmi. Pozostatky tejto erupcie sú masívne depozity ryolitovej až ryodacitovej pemzy, známej pod názvom "Jala Pumita". Mladšia, 1,5 km široká kaldera vznikla počas kolapsu dacitového dómu "Dos Equis". Posledná erupcia sa začala 21. februára 1875 a počas nej bolo vyvrhnutých viac ako 1 000 km3 dacitovej lávy a približne rovnaký objem vulkanického popola a prachu.
Polrovina

Polrovina je časť roviny, ktorá vznikne rozdelením roviny jednou priamkou.
Priamka, ktorá rozdelila rovinu, sa nazýva hraničná priamka polroviny. Na bližšie určenie polroviny sa v polrovine volí ďalší bod neležiaci na hraničnej priamke, ktorý sa nazýva pomocný bod.
Mascota (sopka)

Mascota je skupina v súčasnosti neaktívnych troskových kužeľov a dómov, nachádzajúca sa v Mexiku v štáte Jalisco. Pole je tvorené andezitmi a minettami, nachádza sa v blízkosti rovnomenného mesta. Je to lokalita s výskytom najmladších minett na Zemi (ich vek sa odhaduje na 70 000 rokov).
Nemec (priezvisko)

 Nemec je slovenské a slovinské priezvisko odvodené od slova Nemec. Na Slovensku je najčastejšie v Gbeloch, Bratislave, Zvolene a Šenkviciach (okres Pezinok).
Známi nositelia.
Pozri v článku Nemec.
Poliak (priezvisko)

 Poliak je slovenské priezvisko odvodené od rovnomenného národa. Je rozšírené predovšetkým na strednom Slovensku, najviac v obci Stráža (okres Žilina), Zvolene, Hornej Vsi (okres Prievidza) a Tuchyni (okres Ilava).
Známi nositelia.
Pozri v článku Poliak.
Slovák (priezvisko)

 Slovák je slovenské priezvisko. Je rozšírené predovšetkým na západnom a strednom Slovensku (najmä v okresoch Bratislava, Čadca, Galanta, Nitra, Nové Zámky, Piešťany, Trnava, Zvolen a Žilina).
Sierra la Primavera

Sierra la Primavera je kaldera vulkanického pôvodu, nachádzajúca sa v mexickom federálnom štáte Jalisco, západne od druhého najväčšieho mexického mesta Guadalajara. Vznikla približne pred 95 000 rokmi, neskoršie štádiá vytvorili sériu vulkanických dómov na okrajoch kaldery (najmladšie z nich majú približne 30 000 rokov). Jediným prejavom aktivity v súčasnosti sú termálne pramene a fumaroly, roztrúsené po celom masíve kaldery.
Holub (priezvisko)

 Holub (o význame pozri holub) je české, slovenské a ukrajinské priezvisko. 
Na Slovensku je rozšírené najmä v Prešovskom kraji, najviac v Levoči, Prešove, Spišskej Novej Vsi a Chminianskych Jakubovanoch (okres Prešov). V Česku je najčastejšie v Prahe, Ostrave a Brne.
Známi nositelia.
Pozri v článku Holub.
Jánošík (priezvisko)

 Jánošík je slovenské priezvisko. Najčastejšie je v Bratislave, Trenčíne, Terchovej, Žiline a Spišskej Novej Vsi.
Známi nositelia.
Pozri v článku Jánošík.
Sýkora (priezvisko)

Sýkora je slovenské a české priezvisko s významom sýkorka. Na Slovensku je najčastejšie v mestách Bratislava, Žilina, Kysucké Nové Mesto a Trnava. V Česku je najrozšírenejšie v mestách Praha, Ostrava, Brno a Plzeň.
Známi nositelia.
Pozri v článku Sýkora.
Víctor Valdés

Víctor Valdés i Arribas (14. január 1982, L’Hospitalet de Llobregat, Katalánsko, Španielsko), vyrastal v Gavà. Je katalánsky futbalový brankár, reprezentujúci španielsko, ktorý hrá celú svoju kariéru za katalánsky veľkoklub FC Barcelona v španielskej La Lige. Pred zaradením do hlavného tímu v sezóne 2002/03, Victor hral za dorastenecký klub FC Barcelona B. V súčasnosti má kontrakt s Barcelonou až do roku 2014, ktorý však nebude predlžovať, pretože chce vyskúšať inú futbalovú súťaž.
Gabriel Milito

Gabriel Alejandro Milito (* 7. september 1980, Bernal, Buenos Aires, Argentína) je argentínsky profesionálny futbalový obranca, aktuálne hrá v španielskej La Lige za klub FC Barcelona. Je mladším bratom futbalistu Diega Milita hrajúceho za milánsky Inter.
Michoacán-Guanajuato

Michoacán-Guanajuato je v súčasnosti neaktívne vulkanické pole, tvorené viac než tisíckou rôznych vulkanických foriem, nachádzajúce sa na ploche 200 ×  hranici medzi štátmi Michoacán a Guanajuato v Mexiku. Dominantnou vulkanickou formou sú troskové kužele, no vyskytujú sa aj lávové dómy, maary a menšie štítové sopky. Vek poľa sa odhaduje na pleistocén, najznámejšími a zároveň aj najmladšími členmi komplexu sú troskové kužele "Jorullo" (aktívny v 18. storočí) a Paricutín (aktívny v rokoch 1943 až 1952).
Los Azufres

Los Azufres je kaldera vulkanického pôvodu, nachádzajúca sa v mexickom federálnom štáte Mexiko, asi 200 km severozápadne od hlavného mesta. Kaldera má rozmery 18 × 20 km a vyformovala sa počas dvoch veľkých cyklov pred 1,4 mil., resp. 600 000 rokmi. Na jej stavbe sa podieľa široký diapazón hornín - od bazaltov až po ryolity. Posledné menšie erupcie sa odohrali medzi 38 a 26 000 rokmi, ich produktom sú depozity ignimbritov. V súčasnosti sa v oblasti kaldery nachádzajú aktívne fumaroly a termálne pramene.
Jaroslav Dietl

Jaroslav Dietl (* 22. máj 1929, Záhreb, Chorvátsko – † 29. jún 1985, Praha) bol český autor televíznych seriálov, filmový a televízny scenárista, dramatik a dramaturg.
Publikoval tiež v denníku Mladá fronta a časopise Dikobraz. Známy je hlavne vďaka seriálom Nemocnice na kraji města, Synové a dcery Jakuba skláře, Nejmladší z rodu Hamrů, Dispečer a kapela, Píseň pro Rudolfa III., Byli jednou dva písaři, Tři chlapi v chalupě, Okres na severu, Muž na radnici, Plechová kavalérie, alebo Žena za pultem.
Zitácuaro-Valle de Bravo

Zitácuaro-Valle de Bravo je vulkanický komplex, pozostávajúci z niekoľkých štítových vulkánov a troskových kužeľov, ležiacich v staršej, miocénnej kaldere "Las Tres Chicas" s priemerom , nachádzajúci sa v Mexiku v štáte Michoacán neďaleko mesta Heroica de Zitácuaro. Postkalderové štádium aktivity dala za vznik niekoľkým dacitovým dómom a andezitovým lávovým prúdom a pyroklastickým prúdom. Najmladšie členy komplexu majú niečo cez 5 000 rokov.
Internódium (rastliny)

Internódium alebo stonkový článok alebo článok je u rastlín časť stonky medzi dvomi susediacimi nódiami (stonkovými uzlami). Internódium môže druhotne hrubnúť a vytvárať kmeň alebo pahľuzu.
RPG Maker XP

RPG Maker XP je štvrtá počítačová verzia v sérii RPG Maker od firmy Enterbrain. Zároveň prvá verzia ktorá bola oficialne preložena do angličtiny a vydaná mimo Japonska. Je ľahko použiteľná a na výrobu hier nepotrebujete ovládať žiadne skriptovacie jazyky.
Funkcie.
RPG Maker XP sa oproti svojím predchodcom líši v rôznych smeroch. Uvítané je aj rozlišenie hier 640x480 (s možnosťou prepnutia na celu obrazovku). Taktiež využíva skriptovací jazyk RGSS (Ruby Game Scripting System) s ktorého pomocov je možná plná úprava hier.
Audio.
RPG Maker XP povoľuje formáty MIDI, OGG, MP3 a WAV. Preto je výhodnejší ako RPG Maker 2003 (povolené formáty MIDI, WAV, MP3) alebo RPG Maker 2000 (povolené formáty MIDI, WAV)
RPG Maker XP delí 4 typy hudby, BGM/BGS/ME/SE. BGM (BackGround Music), klasická hudba ktorá hrá v pozadí a sprevádza tak hráčov. BGS (BackGround Sound), rôzne zvuky ako šum vody či vietor. ME (Musical Effect), krátky záznam, napríklad znelka na konci boja. SE (Sound Effect), rýchla znelka, napríklad brechot psa, otvorenie dverý a pod.
Vojna volov

Vojna volov () je koprodukčný projekt (6dielny dramaticko-historicko-dobrodružný seriál) Rakúska, Západného Nemecka (SRN) a Česko-Slovenska. Seriál vznikol na motívy knihy "Ludwiga GanghoferaDer Ochsenkrieg". Okrem tohto seriálu boli nafilmované aj dva filmy, ktoré tiež vznikli na motívy tejto knihy, v roku 1920 bol režisérom Franz Osten a v roku 1943 Hans Deppe.
Dej.
Seriál zobrazuje prvé vzbury sedliakov proti feudálom v 15. storočí.
Posterholt

Posterholt () je obec na západe Holandska v provincii Limburg, v ktorej žije 4 420 obyvateľov (údaj z roku 2007). V Posterholte sa hovorí nárečím limburčiny.
13. polovičná brigáda Cudzineckej légie

13. polovičná brigáda (alebo polbrigáda alebo demibrigáda) Cudzineckej légie (, skrátene "13e DBLE") je francúzska pechotná polovičná brigáda zložená z príslušníkov cudzineckej légie. Je to jediná trvalá polovičná brigáda vo francúzskej armáde.
Táto brigáda vznikla v Alžírsku počas druhej svetovej vojny v roku 1940. Súčasným veliteľom brigády je plukovník Marchand. V 13. polovičnej brigáde pôsobí 800 legionárov. Od roku 1962 má základňu a pôsobí v oblasti Afrického rohu v Džibutsku.
13 DBLE - Demi-brigade de légion étrangére.
Aktuálne pôsobí v Djibouti, skladá sa zo 7 jednotiek, v ktorých slúži približne 800 legionárov:
Katecholamín

Katecholamín je látka hormonálnej povahy produkovaná v dreni nadobličiek. Nadoblička je súčasťou tzv. sympatoadrenálneho systému (SAS), ktorý zohráva dôležitú úlohu v organizme, hlavne pri šokových a stresových stavoch.
Medzi hlavných zástupcov katecholamínov patria adrenalín (epinefrín), noradrenalín a dopamín.
Katecholamíny pôsobia podobne ako sympatikus (preto SAS) – spôsobujú vazokonstrikciu a zvýšenie krvného tlaku, zvýšenie minimálneho srdcového objemu a výdaja a štiepenie zásob energie (glykogenolýza, lipolýza). Aktivujú tiež systém renin-angiotenzin-aldosterón a ovplyvňujú aj vylučovanie kortikoidov z kôry nadobličiek.
August Horch

August Horch (* 12. október 1868, Winningen – † 3. február 1951, Münchberg) bol nemecký automobilový konštruktér a zakladateľ firiem Horch a Audi. 
Narodil sa v starej vinárskej a kováčskej rodine. V rokoch 1888 až 1891 študoval techniku v Mittweide, potom až do roku 1899 pracoval ako konštruktér strojov v Rostocku, Lipsku a u Karla Benza v Mannheime. 
V roku 1899 založil firmu "Horch &amp; Cie" v Kolíne-Ehrenfelde a už roku 1900 vyrobil svoj prvý automobil, pre ktorý tiež skonštruoval motor. S rozrastaním továrne bolo potrebné nájsť väčšie priestory, pôvodná kolínska "koniareň" už nevyhovovala a tak sa továreň presťahovala v roku 1902 do Reichenbachu. O rok neskôr predstavil Horch prvé nemecké auto so štvorvalcovým motorom. V ďalšom roku preložil celú výrobu do pomerne vzdialeného saského mesta Zwickau, kde továreň pôsobila pod názvom "Horch &amp; Cie. Motorwagen-Werke AG". V roku 1907 tu vyvinul prvý šesťvalcový motor. Po finančných ťažkostiach a nedorozumeniach so správnou radou, v roku 1909 opustil firmu a 16. júla 1909 založil v Zwickau spoločnosť "August Horch Automobilwerke GmbH", ktorá sa však po sporoch o meno s pôvodnou Horch AG v roku 1910 premenovala na "Audi Automobilwerke GmbH" (audi! je latinskou verziou výrazu horch! = počuj!).
Prácu v továrni zanechal v roku 1920 a zostal len členom dozornej rady, kde sa vyjadroval k odborným otázkam konštrukcie. Roku 1922 obdržal čestný doktorát Technickej univerzity v Braunschweigu. Po spojení automobiliek Audi, DKW, Horch a Wanderer do spoločnosti Auto Union AG v roku 1932 pôsobil až do roku 1945 v jej dozornej rade. Mesto Zwickau mu v roku 1939 prepožičalo čestné občianstvo. 
Počas druhej svetovej vojny sa Horch presťahoval do Münchbergu v Hornom Fransku. Po skončení vojny spolupracoval na znovuobnovení výroby Auto Union v Ingolstadte, keďže 17. septembra 1948 firmu vymazali z obchodného registra po tom, ako bol vyvlastnený majetok spoločnosti. 3. septembra 1949 vznikla firma Auto Union GmbH.
Mesto Winningen svojmu rodákovi v roku 1949 udelilo čestné občianstvo.
August Horch zomrel 3. februára 1951 vo veku 82 rokov. Je zaujímavé, že tento priekopník automobilizmu nikdy nevlastnil vodičské oprávnenie.
Mido

Ahmed Hossam Hussein Abdelhamid známejší ako Mido či Ahmed Hossam (* 23. február 1983, Káhira, Egypt) je egyptský futbalový hráč. V súčasnosti hráva za Middlesbrough.
Africký roh

Africký roh je hovorové označenie územia východnej Afriky, ktoré vybieha do Arabského mora v podobe "rohu". Pojem nie je presne vymedzený a môže zahŕňať buď len Somálsko, Džibutsko a malú časť Etiópie, alebo aj Eritreu. Jeho hlavnú (najvýchodnejšiu) časť tvorí Somálsky polostrov a niekedy sa tieto pojmy stotožňujú, hoci Somálsky polostrov ako čisto geografický pojem podľa bežného chápania leží prakticky len v Somálsku, alebo je totožný s Africkým rohom len v najužšom zmysle (Somálsko, Džibutsko a malá časť Etiópie).
Geografia a podnebie.
Africký roh leží takmer v rovnakej vzdialenosti od rovníka a od obratníka Raka. Podnebie je suché.
Pri pobreží polostrova leží Sokotra, malý ostrov v Indickom oceáne, ktorý je považovaný za súčasť Afriky. Jeho plocha je 3 600 km² a je spravovaný Jemenom, štátom ležiacim na Arabskom polostrove.
Ekonomika.
Štáty v tomto regióne závisia na zopár kľúčových produktoch určených k exportu:
Ekológia.
Africký roh je jedna z oblastí chránených organizáciou UNESCO. Problém predstavuje úbytok prirodzených pastvín a len 5 % pôvodného prirodzeného prostredia. Na ostrove Sokotra predstavuje ďalší problém rast infraštruktúry.
Fauna.
Na území Afrického rohu sa vyskytuje približne 220 druhov cicavcov. Medzi ohrozené druhy patrí niekoľko druhov antilop. Medzi ďalšie pozoruhodné druhy žijúce v oblasti patrí napríklad somálsky divoký osol a púštna sviňa bradavičnatá. Za symbol regiónu je považovaná zebra Grévyho.
Flóra.
Na tomto území sa nachádza aj množstvo ohrozených druhov, z ktorých je veľa endemitov. Najviac takýchto druhov je na ostrove Sokotra a na severe Somálska.
Hans Liebherr

Hans Liebherr (* 1. apríl 1915, Kaufbeuren – † 7. október 1993, Bulle Švajčiarsko) bol nemecký murársky majster, vynálezca a zakladateľ koncernu Liebherr.
Keď sa Hans Liebherr po vojne v roku 1945 vrátil domov, prevzal stavebnú firmu svojich rodičov v meste Kirchdorf an der Iller v Bádensko-Württembersku a začal naplňovať svoje predstavy o uľahčení ťažkej práce na stavbách. Do roku 1945 boli stavebné žeriavy veľmi podobné žeriavom v prístavoch a lodiach, preto sa dali použiť len na veľkých stavbách. Na menších stavbách sa až do 50. rokov žeriavy nepoužívali. 
V roku 1949 založil Hans Liebherr v Kirchdorfe svoju vlastnú firmu. V spolupráci so zámočníkmi a kováčmi skonštruoval v roku 1949 prvý mobilný vežový otočný žeriav na svete. Žeriav sa dal ľahko zložiť a znovu zmontovať. Tento vynález si dal patentovať v Deutsches Patent- und Markenamt (nemecký úrad pre patenty a ochranné známky). Onedlho začal žeriavy vyrábať a z jeho stavebnej firmy sa stala firma, ktorá vyrábala stavebné stroje. Neskôr z tejto novej firmy vznikla skupina Liebherr.
Skupina Liebherr-International AG sídli vo švajčiarskom meste Bulle v kantóne Fribourg, jej majiteľmi sú výlučne členovia rodiny Liebherr. Rodinný podnik vedie už druhá generácia, súrodenci Isolde a Willi Liebherrovci. 
Skupina Liebherr ako popredný svetový výrobca stavebnej techniky v súčasnosti zamestnáva po celom svete (25 tovární v 11 krajinách) okolo 24 000 ľudí a v roku 2005 bol jej zisk okolo 5,3 miliardy eur.
Ocenenia.
Hans Liebherr v roku 1964 obdržal čestný doktorát Technickej univerzity v Aachene, v roku 1974 sa stal čestným členom senátu Univerzity v Karlsruhe. O rok neskôr obdržal čestné občianstvo mesta Biberach an der Riß a v roku 1986 získal najvyššie nemecké vyznamenanie Spolkový záslužný kríž ("Bundesverdienstkreuz").
Konverzný kurz

Konverzný kurz (po angl. "conversion rate") je pevná sadzba (umelý menový kurz) stanovený Radou Európskej únie, ktorou (ktorým) sa hodnoty určitej meny po prechode na euro prepočítajú na euro. 
Konverzný kurz má formu koeficientu so 6 platnými číslicami: 1 EUR = ##,#### XYZ. Takto stanovený konverzný kurz sa musí použiť pri prepočítavaní všetkých aktív a pasív a všetkých hodnôt v zanikajúcej mene neskrátený (nezaokrúhlený). Zaokrúhľuje sa až suma prepočítaná konverzným kurzom.
Slovenská koruna.
V prípade slovenskej koruny bol schválený konverzný kurz 30,1260 SKK/EUR. Určila ho Rada EÚ 8. júla 2008. Tento kurz sa od 24. augusta 2008 používal na účely duálneho zobrazovania cien a 1. januára 2009 sa použil na prepočet všetkých hodnôt v korunách na euro.
Veľký tresk (euro)

Veľký tresk alebo big bang je súčasné zavedenie meny euro v jeden deň naraz v hotovostnej aj bezhotovostnej forme. 
Metóda Veľkého tresku sa používa pre novšie krajiny eurozóny (vrátane Slovenska), pre pôvodné krajiny sa zaviedlo euro najprv v bezhotovostnej forme a až neskôr v hotovostnej forme. 
Od Veľkého tresku sú bankovky a mince zanikajúcej meny len inou podobou eura, nie plnohodnotnou menou.
Duálne zobrazovanie cien

Duálne zobrazovanie cien alebo menej správne duálne oceňovanie (po angl. "dual pricing" alebo menej správne "dual display of prices") je vyjadrovanie peňažných hodnôt v zanikajúcej mene prechádzajúcej na euro aj v eure súčasne, resp. (účtovné a podobne) vykazovanie peňažných čiastok v oboch menách. Ceny sa prepočítavajú podľa konverzného kurzu a sú zaokrúhlené spravidla na najbližší eurocent.
Duálne zobrazovanie cien sa vyžaduje všade, kde sa občanovi uvádza peňažná suma, cena alebo hodnota v domácej mene (napr. bankové účty, faktúry, cenové ponuky, katalógy, atď.) 
Slovensko.
Povinnosť duálneho zobrazovania cien začala jeden mesiac od stanovenia konverzného kurzu (júl 2008), čiže od 24. augusta 2008, a skončila 12 mesiacov po zavedení eura. Pokračovanie duálneho zobrazovania cien po tomto období je dobrovoľné.
Duálny obeh

Duálny obeh môže byť:
Duálny obeh (euro)

Duálny obeh (angl. "dual circulation") je krátke obdobie po zavedení eura, počas ktorého možno platiť aj v zaniknutej mene (ktorá sa v tomto čase ale už považuje len za jednotku eura) aj v eure. Zvyčajne trvá okolo mesiaca. Pri platbách v zaniknutej mene je počas duálneho obehu výdavok vždy v eurách, zaniknutá mena sa teda sťahuje z obehu.
Slovensko.
Na Slovensku duálny trval od 1. do 16. januára 2009. Od 17. januára 2009 je možné platiť výhradne eurami, ale banky budú zamieňať bankovky do konca roka 2009, mince do júna 2009 a NBS bude meniť bankovky bez časového obmedzenia, takisto ako pamätné mince a mince do konca roka 2013.
Štartovací balíček

Štartovací balíček (angl. "starter kit") je štandardizované vrecko s euromincami, ktoré možno tesne pred zavedením eura v danej krajine kúpiť v miestnych bankách. Je to forma predzásobenia obyvateľstva eurom pred jeho zavedením. Na balíčku je vytlačený záväzok kupujúceho nepoužiť balíček pred dňom zavedenia eura v danej krajine. Takéto balíčky sa použili v pôvodných 12 krajinách eurozóny aj v Slovinsku, na Malte a na Cypre. 
Od 1. decembra 2008 bol takýto štartovací balíček (s 45 kusmi euromincí) na predaj aj na Slovensku v komerčných bankách a v pobočkách Slovenskej pošty. 
Obdobný spôsob distribúcie štartovacích balíčkov zvolila Estónska centrálna banka pri prechode na euro. Počínajúc 1. decembrom 2010 v komerčných bankách boli ponúkané balíčky s mincami platnými od 1. januára 2011.
Slovenský štartovací balíček obsahoval 2 ks euromincí v hodnote 2 eurá, 6 ks mincí v hodnote 1 euro, po 8 kusov mincí v hodnote 20 centov a 50 centov, 6 kusov mincí v hodnote 10 centov a po 5 kusov mincí v hodnote 5 centov, 2 centov a 1 cent. Celkovo obsahoval 45 kusov mincí v celkovej hodnote 16,60 € alebo 500,09 Sk a predával sa za 500 Sk.
Poseidon (film)

Poseidon je americký dobrodružný film z roku 2006, ktorý natočil Wolfgang Petersen na základe knihy Paula Gallica "The Poseidon Adventure". Film je remake katastrofického Dobrodružstva Poseidona z roku 1972, v ktorom hlavnú úlohu stvárnil Gene Hackman.
Unterwachingen

Unterwachingen je malá obec v krajinskom okrese Alb-Donau v spolkovej krajine Bádensko-Württembersko v Nemecku. Obec má 188 obyvateľov a rozlohu .
Geografia a poloha.
Unterwachingen leží asi desať kilometrov juhozápadne od mesta Ehingen.
Obec susedí s obcami Hausen am Bussen, Emerkingen a Uttenweiler (s miestnou časťou "Oberwachingen").
Untermarchtal

Untermarchtal je obec v krajinskom okrese Alb-Donau v spolkovej krajine Bádensko-Württembersko v Nemecku. Obec má 947 obyvateľov a rozlohu . 
Geografia a poloha.
Obec Untermarchtal susedí na juhu a západe s obcou Obermarchtal, na severe s obcou Lauterach a na východe s mestom Munderkingen.